
ACACIÓNS / ELECCIÓNS 


Levamos varios números da Revista Atenea, facendo apuntes e 
propostas para a elaboración dun Plan de Cultura do Concello de 
Ferrol tomando como base o Plan aprobado ao final do mandato 
anterior e que nos tivo ocupados boa parte do mandato, - iniciouse a 
súa tramitación na plataforma zoom no ano da pandemia- con 
vocación de durar máis que un só mandato... 


Aprobouse como base para ser enriquecido cas achegas que as 
Asociacións e/ ou Entidades Culturais fixeran ó mesmo, a aprobación 
realizouse sen definir ou regular o proceso de participación, nese 
senso, sería de interese coñecer cales son os planes do Goberno 
Municipal o respecto; como pensa regular a participación?, cantos 
son recursos que se dispoñen para cultura? si pensa manter o Plan ou 
propoñen outro escenario? 


Desde o Ateneo Ferrolán, xunto a felicitación o novo Alcalde, 
solicitámoslle unha reunión para facer unha avaliación das 
necesidades e prioridades que, o noso entender, son necesarias e 
algunhas urxentes. Estamos a espera da súa resposta, que esperamos 
que sexa mais pronto que tarde. 


Noutro orde de cousas, non se pode falar de asuntos importantes sen 
mencionar e comentar a convocatoria de Eleccións Xerais que vanse 
celebrar, como é sabido, o vindeiro 23 de xullo deste ano. 


ATENEA (LIMIAR) 


En primeiro lugar queremos pedir que se participe masivamente na 
votación co obxectivo de que o resultado das eleccións sexa O mais 
representativo posible e impida discursos de deslexitimación que 
depauperan a democracia. Faría, tamén, que o resultado permita un 
Goberno do Estado que defina o rumbo e orientación das políticas 
sobre os dereitos laborais, sociais, económicos, etc, sexan de avance 
e progreso ou, polo contrario, nos retrotraian ás políticas do 
“austeiricidio” do ano 2008 no que se conxelaron pensións, redución 
de salarios, redución de dereitos sociais, en definitiva, provocarían 
un novo empobrecemento xeral e farían que a brecha social volvera a 
acentuarse. É bo recordar que os bancos españois son os únicos en 
Europa que non devolveron á sociedade os miles de millóns 
empregados no seu rescate. 


Comenzamos esta parte do limiar pedindo participación e 
rematamos facendo un apunte mais respecto da mesma. Os estudos 
pormenorizados sobre a participación nas grandes cidades, que son 
extrapolables o resto de poboacións, constatan que son “os barrios 
ricos” onde máis se participa e son “os barrios pobres” onde a 
abstención é maior, polo que a conclusión é clara: participar non só é 
un dereito, é unha obrigación. 


Desde o Ateneo Ferrolán seguimos a promover, nós ou en 
colaboración con outras entidades, debates, iniciativas culturais 
diversas,... que profunden e avancen nas liberdades, nos dereitos e 
contestaremos á “censura” que aparece, que asoma,... con máis 
cultura e con máis liberdade. 


FERROL UN PASEO POLA 


MEMORIA DAS DISI- 
DESVIADO DENCIAS SEXUAIS 


O Ferrol desviado: un paseo pola 
memoria das disidencias sexuais é 
un proxecto que trata de rescatar e 
poñer en valor a memoria daquelas 
que cuestionaron o xénero ou a 
sexualidade obrigatoria no Ferrol do 
pasado. Malia a imaxe de cidade 
recta, ordenada e aliñada coa moral 
militar preconizada nos cuarteis e 
que se proxectaba cara a fóra, en 
Ferrol encontramos moitas 
historias de persoas que viviron a 
súa vida mais alá dos camiños 
marcados pola norma. Unha norma 
que establecía que só existía un 
xeito posible de ser persoa, e que 
era cuestionada constantemente 
por aquelas que amaban, sentían e 
desexaban dun xeito diferente. Tal 
vez poriso, as súas historias foron 
ocultadas e esquecidas a base de 
borrar as marcas das súas pegadas. 


É por iso polo que no Ferrol desviado propuxémonos rescatar algunhas 
desas historias e dalas a coñecer nun paseo pola cidade. Un paseo que nos 
lembra aqueles lugares que foron significados como espazos seguros ou de 
encontro, como os antigos urinarios da praza do Amboaxe ou o cine Callao. 
Un percorrido para recuperar a voz das silenciadas, como os “mulleres 
homes” que se ocultaban da persecución policial na Alameda de principios 
do XX. 

neo, la “Coordinadora Na- naturalmente est 
cional de AA Femi- quieren hacer 

tampoco las ilustres parientes de vanguardia, que 
Safo me lo permitirían, tos días cuales es cierto que han determi 
xeintínucve y treinta del'presente nado bastante la idiosincrasia fo 


“Das lesbianas se despachal 

El Ideal Gallego (1985-06-27) 


lizarse, con lo on Puestoma droga, Carrillo, 
xuen trecho no les quiero decir lo que 
li- nan de esa enfermedad xa 


Ferrol (Redacción). El próximo 
fin de semana en Ferrol se celebra 
el4I Encontro Galego de Feminis- 

'tas Lesbianasy, organizado por la 
coordinadora de Galicia de orga- 
nizaciones feministas, coincidien- 
do con el Día Mundial de libera- 
ción de lesbianas y homosexuales, 
establecido por diferentes organi- 
zaciones . 

Las jornadas del próximo fín de 
semana en Ferrol se celebrarán en 


EI d Encontro Galego de Feministas 
Lesbianasy se celebrará el próximo 
fin de semana en Ferrol 


una dependencia del Ateneo Fe- 
rrolán y abordarán entre otros 
temas los de (Movimento feminis- 
ta elesbianismoy, áHeterosexuali- 
dade e feminismoy y otros. 

Hoy miércoles a las ocho de la 
tarde en el Instituto “Concepción 
Arenal) de esta ciudad, habrá ya 
una charla sobre 4Lesbianismo, 
sexualidade prohibidas, organi- 


zada por la sección de lesbianas de 
la Asociación Galega da Muller. 


La Voz de Galicia (1986-06-27) 


Exposición “Ferrol Desviado” no Ateneo 
Ferrolán. Decembro 2022 


FERROL DESVIADO 


O Ferrol desviado é un camiño 
por e desde o orgullo. Orgullo de 
que a cidade tivera sido -tamén a 
principios de século- unha das 
paradas de referencia nos 
itinerarios galegos consolidados 
durante a moda do transformismo 
escénico. 

Orgullo de que Teresita, unha 
disidente sexual que gañou 
moita fama en América Latina, 
tivese vivido en Ferrol. Orgullo 
de que a cidade acollera en 1985 
OS primeiros encontros de 
feministas lesbianas de Galicia, 
precisamente no Ateneo. 

Foto: Marie Hoeg posando/Cun eN descoñecido no estudo Berg 8 Hoeg. cá.1895-1903. Colección do museo Preus 


Lembrar o pasado, sen exclusións, é unha tarefa fundamental para 
comprendernos no presente é imaxinarnos no futuro. É por iso que o Ferrol 
desviado tenta rescatar estas historias para fixalas na memoria colectiva 


dunha cidade que sempre foi de tódalas cores. 


Ferrol desviado: un paseo pola 
Memora das aIisSideéncias sexuais. 


Un proxecto de 

CRISTOBAL RAMÍREZ 


Xornalista 
TEAS 


castro de Lobadize a 
desaparecida Sociedade Histórica, 
Artística e Arqueolóxica Dugium teñen 
algo común co río Guadiana: por 
algunha ignota razón desaparecen aquí 
e, de súpeto, volven aparecen acolá. E 
volta a empezar. A publicación 
recentemente dun libro sobre o 


[ 
7 PES 


primeiro e outro máis fai dous a nosa 
centrado na segunda, ambos os dous da 
nosa autoría, forman parte desa historia 
de aparición e desaparición que 
caracterizan á aldea prehistórica e á dita 
sociedade. O castro de Lobadiz puxérono 
no mapa un mestre e unha parella, por 
unha banda, e Dugium por outra. 


Uns e outros fixeron escavacións que 
hoxe serán clandestinas, cando en 
realidade naqueles intres de finais dos 
60 e principios dos 70 do século pasado 
non só estaban ben vistas senón que os 
xornais se facían eco delas entre o 
aplauso popular. Por exemplo, o extinto 
Ferrol Diario publicaba unha entrevista 


Foto: arquivo Ateneo Ferrolán 


dunha páxina co mestre e os seus 
compañeiros de aventura. E, porcitar 
outro exemplo, o mesmo xornal recollía 
por aqueles tempos, en concreto no 
1972, una información ampla sobre as 
escavacións doutro grupo de rapaces no 
castro de Prismos, en Fene. 


ARTIGO 

O ata certo punto curioso é que Lobadiz desbancou por completo á referencia 
arqueolóxica da bisbarra, que tiña non só unhas proporcións físicas moito maiores 
senón máis historia e, sobre todo, máis lenda: o monte Ancos, en Neda, logo desgraciado 
en parte por un miradoiro que un indocumentado alcalde mandou facer. Claro que 
Lobadiz tamén sufriu a súa cruz, que lle chegou da man dun presidente da Autoridade 
Portuaria que logo sería igualmente alcalde, neste caso de Ferrol, que no colmo do 
intento de engano argumentou que onde quería instalar un faro non era xacemento 
arqueolóxico. E co visto e prace dese escuro organismo da Xunta que case sempre foi a 
Dirección Xeral do Patrimonio, ese faro por fin foi erguido na punta que acolle os restos 
daquela aldea, que por certo estaba defendida por tres murallas ata que unhas casetas 
ilegais destruíron a primeira. 


xe FALradiacastré 


Dugium foi un exemplo de interese e esforzo dunha fornada de ferroláns que querían 
descubrir o pasado da súa cidade e contorna nunha atmosfera asfixiante na cidade onde 
practicamente o único movemento cultural reducíase á SAF (Sociedad Artística 
Ferrolana) e ás festivas alteracións xuvenís que provocaban nas rúas as películas de 
Marisol. 


Neste caso a curiosidade radicou en que as ideoloxías eran do máis dispares, dende 
franquistas puros que asinaban cartas coa cruz gamada nazi ata xente que se aliñaba co 
marxismo-leninismo. Pero ademais de que nunca se falaba de política -pola conta que 
lle tiña aos segundos- o ambiente foi sempre excelente no que fai referencia ás relacións 
humanas ata que unha persoa á que coa linguaxe de hoxe se cualificaría de trepa fixo o 
seu labor de zapa e chegou á presidencia. E acabou provocando que Dugium pasase á 
irrelevancia como etapa previa á súa desaparición. 


DUGIUM 


Sociedad Histórica, Artística y Arqueológica 


Cómpre subliñar algo que está de 
actualidade: a presenza da muller. Nuns 
anos nos que as mulleres estaban 
limitadas a un determinado tipo de 
entidades (de viúvas, de amas de casa e de 
grupos folclóricos, principalmente), 
Dugium foi quizais a primeira ferrolá 
dende a Segunda República en incorporar a 
mulleres que andaban arredor dos vinte 
anos que -agás na escavación de Lobadiz- 
se desprazaron e traballaron como 
calquera socio masculino. Visto con esa 
perspectiva, teñen -temos- que 
agradecerlle aos respectivos pais -“houbo 
excepcións, dende logo- aquela mostra de 
liberalidade nun país e nunha cidade que 
de liberais non tiñan nada, deixando iren 
ás mozas cos mozos monte adiante a 
procurar unha igrexa ou un castro. 


E di o refrán español que “es de bien 
nacidos ser agradecidos”. Cómpre botara 
ollada atrás para darlle as grazas a persoas 
que colaboraron a que aquel deserto 
cultural que era Ferrol empezase a deixar 
de selo aínda fose dun xeito tan elemental 
e minúsculo como a creación daquela 
sociedade. Na memoria queda o gran 
mestre represaliado Saturnino Hermida 
López (entregou ao Ateneo unha colección 
completa de Ferrol Diario) e o militar 
Manuel Pérez de Arévalo. 


E volvendo a Lobadiz, segue esperando a 
súa hora, xa derrubadas as casetas ilegais e 
sen que nada lembre que alí houbo 
actividade. Este verán vaise escavar un 
xacemento arqueolóxico máis ou menos da 
mesma época, polos menos mentres os 


CASTRO DE LOBADIZ E DUGIUM 


Peza telar 


resultados non digan o contrario: 
Tralocastro, en Esmelle, que descubrirá os 
seus segredos baixo a dirección da obra do 
reputado arqueólogo e profesor no campus 
de Ferrol da UDC Montero Fenollós. A 
pregunta é cando lle chegará a hora ao 
castro costeiro más relevante de toda a 
provincia da Coruña despois do de Baroña, 
no Porto do Son. 


Obviamente, os tempos mudaron, por 
sorte, pero aquel interese grupal que 
xuntou a máis de tres ducias de mozos na 
sociedade Dugium parece que non sería 
posible na actualidade. A escaseza de 
medios materiais fixeron moverse a aquela 
xeración, mentres que a abundancia agora 
parece xogar en contra. 


Cómpre dicir que o Ateneo ten moito que 
ver tanto con Lobadiz como con Dugium. 
De ambos os dous garda documentación 
(todos os orixinais da sociedade, por 
exemplo, incluído o pequeno catálogo de 
monumentos que levou a cabo, amén de 
cerámica e algún artefacto), e está á espera 
de que algún estudoso queira profundar na 
historia de Ferrol nese período no cal, por 
imprimir un folleto da igrexa de Cambre 
na multicopista da concatedral de San 
Julián, o autor destas liñas tivo que falar 
longo e tendido con dous membros da 
temible Brigada Político Social (policía 
política do franquismo) que querían, 
simplemente, que as multicopistas fosen 
prohibidas ata nas igrexas. Textual. Outros 
tempos felizmente pasados que non hai 
que esquecer, algo que é o obxectivo deste 
texto. 


xu no. 


F Foto: 


MACHADA DE BATALLA ALTOMEDIEVAL 


Fotos do machada do Ateneo 
Ferrolán, aprox. 2O cm de lonxitude 


SS 


INTRODUCIÓN 


un obxecto dun gran valor testemuñal, que mostra o complexo da historia da 
nosa terra na antiguidade suscitando interrogantes que aquí responderemos mediante 
análises desde varios puntos de vista, para caracterizar este antigo vestixio. 


Esta machada dise de Quintá, Ou Val, Narón (A Coruña), porque foi a residencia do 
doante, ao carecer o achado dunha avalada contextualización precisa, demostrada cun 


informe de probas testemuñais e profesionais. 


ARTIGO 


Non obstante a interpretación dunha posible contextualización, que se faia 
continuación, baséase en aspectos formais e analíticos, que indican a súa orixe foránea, 
debido a que non ten paralelos coa cultura galaica prerromana e se pola contra presenta 
similitudes cos formatos e tecnoloxía británicos tardo-antigos e altomedievais que a 
relacionan coa inmigración británica no século V d C., ao norte de Galicia, especialmente 
detectada por rexistros documentais, linguísticos e arqueolóxicos, na zona do Eume, 
Ferrol e Ortegal ademais doutras comarcas limítrofes do norte de Galicia. 


Este informe pretende servir de inicio a outras prospectivas analíticas que poidan 
completar o coñecemento deste singular obxecto do Ateneo Ferrolán. 


Por outra, debemos clasificala como machada de batalla de cabalería. Machada de 
batalla eran aquelas de folla estreita e alongada lixeiras e machada de desfile ou cultual 
aquelas que eran de folla ancha e curta e pesadas. As machadas de batalla de cabalería 


dispoñían dunha característica cabeza amartillada como é o caso que tratamos. 


ANALÍTICAS 


Radiografía da vista lateral da machada amosando liñas oblicuas laminares de 
suturas de soldadura de forxa. (Gómez Filgueiras y Brage, F. 2008). 

Analítica DRX, Fac alto contido de carburo de ferro. (Gómez Filgueiras, F..2008). 


MACHADA DE BATALLA ALTOMEDIEVAL 


Zona de DRX e réplica metalográfica. 
(Gómez Filgueiras, F. 2008) 


Replicas metalográficas, revelan bandas de nódulos de carburo de ferro. (cómez 
Filgueiras, Fernan. 2008) 


Da composición cuali-cuantitativa de elementos químicos, detéctanse dous grupos de 


elementos: 


Un grupo constituído por aqueles elementos procedentes do tipo de fundente 
empregado, neste caso de area silícea, esencialmente composta de sílice. 


ARTIGO 


Un grupo constituído por aqueles elementos provenientes do mineral, con alto 
contido de limonita tipo Gossen, Chapeau de Fer, á que acompañan desde a súa 
orixe, paraxénesis, conxuntamente o Ao, xa que a sílice e o xofre perdéronse por 
laterización. De aquí temos Fe, Ao, P, K, Ca, As, acompañados de pequenas 
cantidades de Nin, Co, Cu, Zn, S, Ti, Age Au. O Ao e O As xunto con outros 
elementos indican precisamente que se utilizou limonita dos Gossen. 


O carbón vexetal empregado achega cantidades pouco significativas dos elementos 
atopados, excepto no caso do carbono e o potasio e ás veces de calcio. É de notar a achega 
da cantidade de potasio polo emprego de carbón vexetal. A cantidade de carbono nas 
escouras é un índice inverso da carburación do ferro que se obtén. 


A relativa alta proporción do fósforo está causada esencialmente pola orixe local do 
mineral de ferro primario. Aínda que a este poderíaselle engadir testemuñalmente o 
fósforo e calcio provenientes de rituais propiciatorios do inicio da fusión no forno 
constatado en antigos tratados de alquimia metalúrxica, os ósos facilitaban a formación 
de escouras fusibles, detectables nas análises pola presenza de hercinita. 


A razón que tiñan en empregar area silícea, en proporcións convenientes, era O 
conseguir, ás temperaturas factibles para aqueles fornos, a separación da ganga do 
mineral de ferro no forno, mediante a formación de escouras acedas de monosilicatos 
complexos, que eran fusibles nun amplo intervalo de temperaturas, disolvían a alúmina 
e fluían con facilidade, aínda que con elas pérdese unha porcentaxe do ferro do mineral 
en forma de compostos como a hercinita e sobre todo de fatalita con wustita e 
magnetita. 


A fayalita indica co seu contido en óxidos de ferro o rendemento do procedemento, 
cuestión que se melloraba ao reciclar parte das escorias facilitando tamén o inicio da 
fusión. 


A fluidez destas escouras acedas antigas facilitaba, ademais dos procesos físico- 
químicos, a circulación dos gases que interviñan no proceso metalúrxico e por iso o bo 
funcionamento metalúrxico dos fornos. Devandito forno funcionaba en condicións 
redutoras, é dicir "afogado", como nalgúns fornos de fabricación da cerámica escura 
castrexa, un indicio de que traballaban na mesma condición, así, é dicir "afogado", 
aínda que non eran iguais estruturalmente, tiñan un funcionamento máis regular e 
controlable, tamén en condicións redutoras similares funcionaban os fornos 
metalúrxicos para o cobre e o estaño, aínda que estruturalmente tiñan diferenzas cos de 
ferro. 


MACHADA DE BATALLA ALTOMEDIEVAL 


Pola súa estrutura metalúrxica e formato é un 
machada de cabalería de guerra, igual que as 
machadas alto-medievais pictas, como a do 
ronsel mostrado a continuación, datada entre o 
700 e O 800 a.C., ademais doutras mostradas en 
ronseis funerarios pictas co mesmo tipo de 
machadas. 


Rhynie Man é a figura antiga atopada 
en Crambpian, o sur de Rhynie en 1978. 
Aberdeenshire Council, Woodhill 
House, Westburn Road, Aberdeen, 


ABI6 5GB, Escocia. 


Machada de ferro de batalla de cabalería alto- 
medieval ss. V AC. IX AC.. 


A machada que porta o home de Rhynie Man é similar ao machada de depositada no 
Ateneo Ferrolán, de Quintá, Ou Val, (Narón) (A Coruña). Son un tipo de machada de 
cabalería de guerra, coa súa típica forma e estrutura interna multi-laminar metálica. 

Machada de guerra tipo La Tene s. IV aC., do castro de O Neixón, Boiro (A Coruña). 


ARTIGO 


Machada de guerra céltica tipo La Tene, ss. V AC, V AC, de igual deseño á machada de Neixón 


Polo anteriormente exposto, podemos afirmar que o machada do Ateneo Ferrolán é 
posterior á cultura prerromana de Galleccia, posiblemente de orixe británica tardo- 
antigo ou alto-medieval. 


O machada, por interpretación das analíticas, resulto ser dun ferro de contido en 
carbono media de algo máis de 0.996 de carbono, debido ao emprego de soldadura de 
forxa de láminas de ferro aceirado ao O.12 “6 C facilmente soldables con láminas de 
aceiro de alto contido en carbono de 1.496 C onde o carburo de ferro está globulizado por 
forxa. Dita peza, ademais, estivo amornada, como mostran as analíticas de réplica 
metalográfica e radiografía de RX, tratamento revelado polas bandas de forxa con 
nódulos de carburo de ferro dispersos nunha matriz de ferrita. 


A forxa en quente de aceiros de alto contido en carbono tamén consegue globulizar a 
“cementita”' secundaria, mesmo nos aceiros de ultra-alto contido en carbono, aqueles 
que teñen contidos en carbono por encima do 1“496 de carbono. Un exemplo coñecido 
son os soados aceiros de Damasco levados polos célticos centroeuropeos a Turquía 
centrale algúns asentados en Damasco en época romana. 


Dedúcese de todo iso que se forxou por soldadura de forxa de varias láminas de aceiros 
facilmente soldables de baixo contido en carbono dispostas alternadamente con outras 
de alto contido en carbono de carburo de ferro esferoidal e por iso tamén soldables. 
Tamén na radiografía e a metalografía obsérvanse inclusións de “fayalita”? e micro- 
burbullas que facilitaron a forxa do machada. 


MACHADA DE BATALLA ALTOMEDIEVAL 


Lámina de ferro (siderúrxica, carbono 0.1296) 


a Lámina de ferro aceirada (por pudelado, carbono 1.4 96) 


ETAPA 1: Obtención de láminas de diferente carburación. 


RE Barra das láminas soldadas por forxa. 


ETAPA 2: Barra por soldadura de forxa de láminas de diferente carburación. 


Sutura de forxa de dúas barras de láminas 
Oco logrado por medio de forxa, para enmangar 


ETAPA 3: Forxado da machada con barras de láminas. 


Resumo de etapas de fabricación da machada por forxa de láminas de ferro. 


A unión por soldadura de forxa entre láminas e entre barras leva a efecto por medio de 
caldeo en fragua a temperatura de branco brillante (preto de 1200”C), protección 
simultánea con fundente de area fina de sílice, logo eliminación do fundente por 
impacto en húmido e de forxa en engra. Como se observan en radiografías, quedan 
restos de fundente transformado en fayalita, en forma de finas suturas inter-laminares. 

As réplicas metalográficas mostran bandas de carburo de ferro, cementita nodular 
nunha matriz de ferrita, como resultado da transformación lenta a temperatura 
ambiente, durante séculos, ás fases de equilibrio, ferrita e cementita, desde a 
martensita orixinada por amorne directo hai séculos. A forxa en quente de aceiros de 
alto contido en carbono consegue globulizar a cementita secundaria prol-eutectoide nas 
láminas. 


As láminas aceiradas fabricáronse en fornos en procesos metalúrxicos distintos segundo 
a porcentaxe de carbono. Para láminas ferro de baixo contido en carbono empregouse o 
método directo para láminas de aceiro de alto contido en carbono empregouse o método 
indirecto, obtendo fundición en forno metalúrxico e oxidando esta con óxidos de ferro 
en forma de mineral e pudelando a mestura para rebaixar o carbono, ata aceirala a 1.496 
C. Estas técnicas son desenvoltas na época céltica da Tene? 


Barras de láminas de ferro, unidas por soldadura de forxa, para os labores de forxa de 
espadas e machadas, xa desde á antiguidade, circularon como moedas en Britania e 
nordeste da Galia, debido ao alto valor engadido.? 


Por todo o exposto podemos afirmar que o machada do Ateneo Ferrolán é de orixe 
foránea, probablemente relacionada coas inmigracións de britanos ocorridas no século 
V d.C., que despois de varios periplos, terminaron asentándose no norte de Galicia, 
especialmente nas comarcas do Eume e de Ferrol. 


NOTAS AO TEXTO: 
1. Kelly A. Kilpatrick. The iconography of the Papil Stone: sculptural and literary comparisons with a pictish 
axe motif. 159 Proc. Soc. Antig. Scot.. 141 (2011), 159-205. 


2. Pleiner, Radomir. The Celtic Sword. Editorial Clarendon Press. 1 abril 1993. ISBN-10 : 0198134118 .ISBN-13 : 978- 
0198134114 . 


3. Marion Berranger, Philippe Fluzin. From raw iron to semi-product: quality and circulation of materials 
during the Iron Age in France. DOI:10.1111/].1475-4754.2011.00641.xX. AUgust 2012. Archaeometry.R. F. Tylecote. 
A History Metallurgy. Second Edition. Maney for The Institute of Materials. Book Bo789.First published in 
paperbackin 2002 By Maney Publishing.1 Carlton House Terrace London Sw1y5db For The Institute of 
Materials. First published in 1976. reprinted in 1979, 2nd edn published 1992. Ó The Institute of Materials 
1992. ISBN 1-902653-79-3. Uk by Antony Rowe Ltd. 

PEREGRINAS NA IDADE MEDIA 


ntre os séculos XI, XI e XIII, centos 
de persoas que proviñan de diferentes 
destinos, encamiñan Os seus pasos a 
Santiago de Compostela, do mesmo 
xeito que se viña xa facendo aos outros 
destinos de cristiandade coma Roma ou 
Xerusalén. A partir do século XI o 
camiño de Santiago era moi 
frecuentado, as persoas peregrinaban 
por diversos motivos ademais do 
relixioso, tamén o facían como vía de 
escape da monotonía cotiá ou polo 
simple feito de viaxar,coñecer terras 
novas e aínda que eran os homes os que 
percorrían maioritariamente os camiños 
igualmente as mulleres emprendían 
dita viaxe. Supoñía para elas unha 
paréntese nas súas vidas , nas súas 
tarefas domésticas ,ysouberon en 
definitiva aproveitar esas ideas de 
independencia. Unhas percorríano soas 
e outras en grupo coas súas familias ou 
en compañía doutras mulleres que 
tamén viaxaban en soidade 
converténdose así en compañeiras de 
traxecto. Co pretexto dunha viaxe 
motivada por un sentimento de fe e de 
devoción cristiá emprendían unha 
andaina cara a terras santas. 


MIL 

F x 
MA 
| Í 


O TRES 


Por estes camiños e travesías movíanse 
estas mulleres peregrinas do medievo 
que elixían o risco e as ameazas que 
supoñían o percorrido ,xa que nos seus 
inicios os camiños estaban mal 
sinalizados sendo frecuentados por 
bandidos á espreita do viaxeiro ,yanimais 
ou enfermidades que engadían un 
transo máis aló da custosa tarefa de 
camiñar centos de quilómetros .Unha 
meta dura onde a fatalidade estaba en 
todas partes, corrían o mesmo risco que 
un home, mesmo elas estaban expostas 
ao perigo engadido dunha agresión 
sexual de calquera tipo, con todo 
arriscábanse xa que a recompensa de 
dispoñer das súas propias vidas o tempo 
que duraba a viaxe ben o compensaba. 


O estado civil da muller era unha 
condición determinante á hora desta 
decisión , sendo máis difícil se a muller 
era casada xa que supoñía abandonar á 
súa familia e as tarefas domésticas 
mentres que para o home o estado civil 
non era ningunha carga para tomara 
determinación. Acudir aos oficios 
relixiosos era unha forma de deixar ao 
carón por un tempo ditas labores do 
fogar e de relacionarse con outras 
mulleres polo que o motivo espiritual 
era unha causa ante a cal os homes non 
podían prohibir, nin discutir que as 
mulleres cumprisen co seu desexo de ir 
á igrexa, a unha ermida, a un mosteiro 
próximo ou mesmo emprender unha 
peregrinación. O feito de abandonar as 
casas , ás familias para percorrer os 
camiños con este fervor relixioso non 
era mal visto, ao contrario era un motivo 
moi respectado. 


A clase social á hora de realizar o camiño 
tamén marcaba unha diferenza 
importante, mentres que unha muller 
sen recursos tiña que facer o percorrido 
andando polo que se facía máis duro e 
sacrificado, as que si tiñan un status 
social alto podían ir montadas en 
cadeiras que portaban os seus criados os 
cales ademais atendían as necesidades 
que lles ían xurdindo. 


PEREGRINAS QUE PASARON Á 
HISTORIA 

Egeria nobre romana de orixe galega, é 
a primeira muller peregrina de quen se 
ten constancia. A súa peregrinación a 

Xerusalén é anterior á idade media , a 
finais do século IV. Figura de gran 
importancia ,deixou escrito no seu 
caderno de viaxe un manuscrito que 
constitúe unha gran fonte histórica da 
época describindo todos os lugares que 
visita ao seu paso , información de gran 
interese xa que nos mostra as liturxias 
das primeiras épocas da cristiandade e 
achéganos cos seus testemuños as 
costumes daquela época. 


Moitas son as mulleres que 
transcenderon e pasaron á historia na 
Idade Media, contamos con varias 
referencias de viaxeiras que chegan a 
Santiago. Sobre todo, mulleres de orixe 
nobre que facían o camiño 
acompañando aos seus maridos na 


Retrato Egeria (Biblioteca Nacional) 


devandita peregrinación. Temos 
constancia diso grazas aos escritos das 
doazóns que facían á igrexa de Santiago 
de Compostela, exemplo diso atopámolo 
en Ximena Garcés, esposa de Alfonso 
III, rei de Asturias, xunto a el fixo o 
Camiño a Santiago de Compostela para 
honrar os restos do Apóstolo no século 
X. 


Algunhas destas ilustres peregrinas 
tiñan os medios económicos para 
facilitar o camiño a quen viña detrás 
polo que mandaban construír pontes, 
hospitais, contribuían ao mantemento 
dos camiños e mesmo ordenaban 
levantar albergues femininos. 


- - Ximena Garcés (Biblioteca Nacional) 


PEREGRINAS NA IDADE MEDIA 


Isabel II de Portugal,a raíña lusa, casada 
con don Dioniso I, peregrinou a Santiago 
ata en dúas ocasións, tan dura sentiu a 
experiencia e quedou tan impresionada 
das condicións tan duras que os 
peregrinos e peregrinas tiñan que sufrir 
que mesmo chegou a doar importantes 
cantidades de diñeiro proporcionando 
todo o necesario para contribuír á 
construción de centros de asistencia e 
hospitais ao longo do camiño. 


Mulleres nobres,campesiñas ,devotas 
relixiosas ou prostitutas que se 
buscaban a vida durante estes traxectos 
son OS grupos que constitúen 
principalmente a peregrinación 
feminina. Mulleres valentes e inquietas, 
preparadas para sortear todo tipo de 
obstáculos durante unha viaxe que 
podía durar meses e mesmo anos, sen a 
certeza dun regreso aos seus fogares, 
polo que era un feito habitual facer 
testamento antes da partida. 


Sábese por tanto que houbo peregrinas 
raíñas, nobres e plebeas, que 
percorreron principalmente por 
cuestións de fe os camiños santos, máis 
para moitas mulleres supuxo a escusa 
perfecta para lanzarse a percorrer 
mundo. Sen dúbida realizar unha viaxe a 
pesar dos perigos que implicaba, 
permitíalles sentirse libres durante un 
tempo da tutela masculina, 
característica da vida das mulleres da 
época, a cambio podían ser elas mesmas 
e só ese feito era xa unha recompensa. 

Fontes de información : 


Cano García, P. (2015). Reinas y damas, peregrinas y benefactoras del Camino 
de Santiago. Pasaje a la Ciencia, 21. 


Cariñanos San Millán, F. (2005). La mujer en el Camino de Santiago. Fayuela: 
revista de estudios calceatenses (1), 39-56. 


Corral Díaz, Esther. (2018). Voces de mujeres en la Edad Media: Entre realidad 
y ficción. Berlin/Boston: De Gruyter. 


Paz Teijeiro,M.J.(2021) La peregrinación de las mujeres en la Edad Media. La 
Ruta Jacobea. TFG. Universidade de A Coruña, Ferrol. 


Imáxe “Peregrinos na Idade Media” recuperada de : 
https: //lapalabrainfinita.wordpress.com/2013/05/13/el-peregrino-jesus- 
torbado-camino-de-santiago/ 

O INTERESE DO 
CÓMIC E A NOVELA 
GRÁFICA NO 
ÁMBITO DA 
DOCENCIA 


e mañá mesmo acudimos a 
unha librería ou a unha 
biblioteca, con total 
seguridade toparémonos 


cunha sección dedicada á 
novela gráfica. Para algunhas persoas 
este dato apenas terá interese, pero si 
que temos que sinalar que tanto o cómic 
como a novela gráfica son elementos do 
noso tempo, cada vez máis demandado 
entre a poboación e cunha produción 
que cada vez é maior. Este fenómeno 
pode responder o carácter atractivo 
destes libros, á gran variedade de 
historias que se contan neles ou polo 
mero feito de que ao ser un produto para 
o entretemento chegan a un número de 
persoas moito maior que calquera outro 
libro ou documento académico. A través 
deste artigo podemos comprobar como 
O Cómic e a novela gráfica non soamente 
poden ser un pasatempo senón que 
excederon estes límites e poden 
utilizarse como unha fonte de 
coñecemento fiable na aprendizaxe da 
historia e para a difusión desta como un 
elemento auxiliar dentro das aulas. 


Seguramente con esta introdución a 
moitos dos que estades lendo este artigo 
asaltouvos a seguinte pregunta: que tipo 
de interese pode atopar a Historia e o 
ámbito da docencia nos cómics ou nas 
novelas gráficas? 


O INTERESE DO CÓMIC E A NOVELA GRÁFICA NO ÁMBITO DA DOCENCIA 


En primeiro lugar, habería que sinalar 
que o campo do ensino baseouse 
principalmente no estudo de diferente 
libros ou textos escritos e no 
coñecemento que os profesores foron 
capaces de difundir nas tradicionais 
clases maxistrais e que foron a base 
fundamental da aprendizaxe dos 
estudantes de todo tipo de materia. 
Aínda así, é unha fórmula de ensino 
limitada, xa que non ofrece a motivación 
suficiente aos estudantes, que só se 
limitan a copiar grandes temarios, 
estudalo con todos os puntos e comas e 
vomitalo o día do exame. Este tipo de 
ensino non fomenta que os estudantes 
se interesen polas materias, nin que 
indaguen sobre os devanditos temas por 
iniciativa propia. 


Así as cousas, atopámonos nun mundo 
no que os coñecementos transmítense 
de forma instantánea desde calquera 
parte do mundo a través das redes 
sociais ou os medios de comunicación e 
xérase unha gran cantidade de 
información cada minuto que é 
practicamente incalculable e 
inabarcable. Isto fai que intentar 
difundir algún tipo de contido faise 
misión case imposible e ineficaz ante a 
gran cantidade de contidos. Pero tamén 
estamos nun mundo onde cada vez máis 
estes medios de comunicación utilizan 
as imaxes como parte esencial da 
información que reciben das persoas. 


É certo, que por diferentes motivos, a 
utilización destes recursos alternativos 
no ensino da historia consideráronse 
ineficaces, sobre todo se esa alternativa 
pasaba polo cómic. Algunhas das voces 
en contra destas obras argumentan que 
é máis unha distracción que unha fonte 
documental e que é un produto de 
diversión dirixido ao público infantil, 
pero un medio tan expresivo e visual 
como é o cómic ou a novela gráfica non 
poden ser tan demonizados por 
profesores e expertos, sobre todo 
porque na actualidade é un dos medios 
de comunicación máis utilizados e 
grazas ao cal grandes obras da literatura 
puideron ser difundidas por todo o 
mundo, como ocorreu por exemplo con 
El Quijote. Ademais, os métodos de 
ensino requiren dunha actualización 
constante e unha adaptación ás novas 
demandas e necesidades dos 
estudantes, polo que a utilización do 
cómic ou a novela gráfica nas aulas pode 
ser algo moi útil. 


De todos os xeitos, habería que facer 
unha análise exhaustiva das vantaxes e 
os inconvenientes destas obras á hora 
de transmitir o relato histórico. Por 
unha banda, debemos dicir que se O 
cómic é unha fonte de información para 
poder analizar e coñecer a historia, 
pódese converter sen ningún problema 
nunha ferramenta importante na aula 
para ensinar dita historia. Neste caso, O 
cómic para poder utilizarse como fonte 
histórica debe achegar un coñecemento 
que sexa verdadeiro e universal, 

ademais de que debe incluír unha 
información e unha serie de fontes 
documentais do acontecemento 
histórico que fosen analizadas de forma 
rigorosa e que non caesen na 
terxiversación, nin na parcialización do 
feito. 


Por outra banda, o cómic pode utilizarse 
como un recurso a partir do cal coñecer 
información sobre un personaxe 
histórico en particular, como ocorre con 
La virgen roja (2016) e Sally Heathcote. 
Sufragista (2015), ambas obras da 
autora Mary M.; un acontecemento 
histórico, como se narra en Los surcos 
del Azar (2013) de Paco Roca ou en La 
Segunda Guerra Mundial (2020) de 
Antony Beevor; tamén pode utilizarse 
para trasladar un testemuño das 
mentalidades ou da representación 
dunha sociedade nun momento 
concreto da historia, como por exemplo 
Un tributo ala tierra (2020) deJoe 
Sacco. Ademais, estas novelas gráficas 
tamén pode utilizarse como unha 
ferramenta que ofreza unha visión 
humorística ou satírica da historia, ou 
sobre algunha cuestión política ou 
cultural da sociedade. 


Estas obras son ferramentas que poden 
axudar aos estudantes na interpretación 
dos feitos históricos que deben estudare 
analizar, ademais de que lles obriga a 
facer varias lecturas complementarias 
para coñecer as ideas principais e facer 
unha análise crítica do texto. É toda 
unha motivación que recibe o estudante, 


pero é unha linguaxe que apenas ten 
cabida nas aulas tradicionais 


“é un dos medios de 
comunicación máis utilizados e 
grazas ao cal grandes obras da 
literatura puideron ser 
difundidas por todo o mundo” 


A maior parte da aprendizaxe que se 
realiza nos colexios e universidades 
baséanse na suma de información 
ofrecida desde os textos escritos, pero 
apenas existe tempo para tratalos de 
forma crítica e reflexionar sobre esa 
información. As diferentes propostas 
académicas non sacan un gran 
rendemento aos aspectos 
metodolóxicos fundamentais para o 
coñecemento histórico. Deste xeito, 
puxéronse en marcha novas fórmulas, 
máis atractivas, para tentar motivar aos 
estudantes e, así, poder coñecer os 
diferentes acontecementos históricos, 
pero sen deixar de lado o texto escrito. 
En lugar de que o estudante recompile 
grandes cantidades de información 
exposta por un profesor nunha aula, 
esta nova fórmula axudaríalle a 
desenvolver novas fórmulas de 
aprendizaxe, comprensión e expresión, 
ademais de poder facer resumos das 
historias que se están lendo e sacar as 
ideas claves destas. 


O INTERESE DO CÓMIC E A NOVELA GRÁFICA NO ÁMBITO DA DOCENCIA 


É unha proposta moi interesante para a 
divulgación histórica desde un punto de 
vista máis accesible e cotián para os 
estudantes, pero sen perder o rigor e 
análise dos acontecementos que se 
están contando. A narración a través de 
imaxes e do debuxo supón un gran 
potencial de motivación e unha 
facilidade de aprendizaxe entre os 
estudantes, ademais de que en certa 
medida estas historias pódenlle evocar 
as experiencias de ficción como son as 
películas ou as series que se emiten 
polos medios de comunicación. A 
observación, a análise ou a 
interpretación dun cómic poden ser 
algunhas das accións que axuden a 
consolidar e adquirir coñecementos 
desde un enfoque histórico. Ademais, é 
unha oportunidade para que poidan 
comparar esas historias de ficción coa 
realidade e, así, poder analizar cales son 
OS feitos reais sobre os que se sustentan. 


A pesar de todo isto, non digo que haxa 
que acabar por completo cos textos 
escritos, nin coas clases maxistrais, nin 
co resto de materiais que se utilizan na 
actualidade para a recompilación do 
coñecemento exhaustivo dos diferentes 
feitos históricos e para conseguir as 
explicacións e as relacións necesarias 
que nos fagan comprendelos, senón que 
se pode aplicar unha fórmula de ensino 
mixto entre ambas as metodoloxías. O 
cómic ou a novela histórica poden 
proporcionar a narración visual a través 
das imaxes, achegando un maior 


dinamismo e interactuando de forma 
máis forte co estudante, mentres que o 
texto escrito pode achegara 
información necesaria sobre o feito 
histórico. Son formas que poden 
complementarse sen ningún tipo de 
problema. Desta maneira, O cómic debe 
entenderse pois como unha fonte 
auxiliar no desenvolvemento dos 
contidos, pero ademais, e como dixemos 
anteriormente, tamén debe entenderse 
como unha fonte de estudo, xa que nela 
estase representando un historia, cunha 
serie de acontecementos reais e 
históricos que son importantes para o 
coñecemento da historia e, como tal, 
deben ser tratados e analizados. 


Pero tamén é certo que habería que 
sinalar algúns inconvenientes que teñen 
este tipo de obras á hora de ser 
utilizadas como un recurso para o 
ensino da historia. En certo sentido, 
debemos entender a produción do cómic 
ou da novela gráfica como unha creación 
que pretende ser atractiva, que se basea 
na demanda da poboación e que na 
maior parte das ocasións realízanse para 
a súa venda e distribución, polo que se 
pode caer en obxectivos máis estéticos 
ou comerciais que de rigor histórico. 
Algúns elementos como a fazaña, O 
heroico, o ben ou o mal adoitan ser 
utilizados ao longo da narración do 
cómic para así involucrar 
emocionalmente ao lector. Así, a 
historia adoita presentarse como a loita 

entre o ben e O mal, ou a pugna entre 
unha persoa e oresto, algo que en certo 
sentido pode considerarse como unha 
revisión maniquea da historia. Isto pode 
observarse na novela gráfica de La 
Virgen Roja, onde a protagonista é unha 
muller que a través das súas accións 
heroicas conseguiu que o pobo 
parisiense aguantase primeiro as 
arremetidas das tropas prusianas e 
despois as realizadas polas propias 
tropas francesas. Nesta historia 
móstrasenos a Louise Michel e ao resto 
de poboación parisiense como 
encarnadoras do ben e ao resto de 
persoas, neste caso ás tropas prusianas 
e francesas e aos mandatarios franceses 
como os “malos” da historia. 


Outros dos problemas que poden 
suscitar a utilización do cómic como 
ferramenta para o estudo dos 
acontecementos históricos é que o 
estudante pode atopar dificultades para 
distinguir a realidade da ficción, xa que a 
través do cómic pódese chegar ao 
coñecemento da realidade ou do 
acontecido nun momento determinado 
dunha sociedade. Unha persoa pode 
entender que a historia de Louise Michel 
corresponde a unha representación que 
non é real e non considera que sexa un 
feito histórico. Un dos problemas máis 
comúns é utilizar unha historia sen 
realizar un traballo exhaustivo previo, 
sen documentarse sobre a situación que 
se pretende contar, sen exercicio de 


crítica, sen a avaliación das fontes que 
se van a utilizar Ou sen a interpretación 
persoal da información utilizada. Polo 
que nestas obras pódense atopar 
representacións de escenarios que non 
corresponden co contexto histórico, 
cóntanse feitos que non sucederon ou 
personaxes que non existiron, entre 
Outros moitos recursos que falsean a 
historia tal e como ocorreu en realidade. 


En definitiva, o uso do cómic ou da 
novela gráfica debe ser o presente e o 
futuro do ensino, pero como unha 
ferramenta auxiliar ou de apoio con 
respecto á información dos textos 
escritos. Ese texto debe servir como 
fonte principal de coñecemento para os 
feitos históricos, mentres que o cómic 
debe reforzar o coñecemento adquirido, 
ademais de poder utilizarse para 
analizar estes feitos desde outro punto 
de vista. O cómic, grazas ao seu 
atractivo e accesibilidade, pode ensinar 
historia de forma moi sinxela e poder 
axudar a coñecer algúns documentos ou 
acontecementos que poden ser un 
problema no acceso aos estudantes, por 
diferentes motivos. Si é certo que é un 
recurso interesante, xa que pode 
aumentar a motivación dos estudantes e 
a axudarlles a adquirir novos 
coñecementos e asentar os xa 
coñecidos, potenciar o uso do 
pensamento e o desenvolvemento dun 
pensamento crítico. 

Pero tamén hai que recoñecer que pode 
haber algún problema na súa utilización 
pola dificultade á hora de diferenciar 
entre ficción e realidade ou polo carácter 
emocional que se lle outorga á historia 
onde o protagonista é o “bo” da historia 
e O resto de persoas son OS seus 
inimigos. Aínda así, os estudantes 
deben facer unha análise crítico da 
historia gráfica que van ler, tentando 
descubrir que fontes son fiables e cales 
non, que historias son fieis á realidade 
histórica e cales a falsean e cales 
mostran feitos interesantes para a 
narración da historia e cales parcializan 
tanto a historia que ocultan parte dela. 


“o uso do cómic ou da novela 
gráfica debe ser o presente e O 
futuro do ensino, pero como 
unha ferramenta auxiliar ou de 
apoio con respecto á 
información dos textos escritos” 


ARTIGO 

gráfica no ámbito da docencia 

EFólica Así Non 

Plataforma Ortegal DI NON 


EÓLICOS ASI NON 


Os Últimos anos as 
enerxías renovables 
situáronse no punto 
de mira da clase 
política, de diversas 
asociacións e da 


propia cidadanía. Temos claro, xa, que 
temos que avanzar cara a un mundo con 
menos consumo de enerxías fósiles e 
que as fontes de enerxía deben ser máis 
eficientes e respectuosas co noso 
entorno. 


Fai xa algúns anos que vivo en 
Couzadoiro, no concello de Ortigueira. 
Aquí formei unha familia e puxen en 
funcionamento unha explotación de 
horta ecolóxica. Digamos que somos 
unha desas familias que chaman (as 
veces despectivamente) “neorurais”. 


Dende o principio as dificultades e 
trabas por parte do concello foron 
importantes. A máis importante foi a 
inacción e permisividade ante a falta de 
distancias legais de seguridade cos 


eucaliptais próximos a nosa propiedade. 


Esta proximidade, dun metro escaso 
nalgúns puntos, non só nos impide 
adicarnos á horta durante varios meses 
Ó anos pola sombra que proxectan as 
árbores senón que tamén supón un 
perigo en caso de incendio. A Lei de 
incendios autonómica non parecía 
aplicable neste noso concello. 


O problema era grande pero pronto 
chegou outro peor. Faicase dous anos 
faciámonos conscientes da intención de 
instalar en todo o val de Couzadoiro un 
polígono eólico, o Parque Eólico 
Barqueiro, que deixaría o noso fogar 
dentro dunha poligonal con varios 
muíños nun radio de 1000m da nosa 
casa. Muíños de gran envergadura. 
Macroeólicos. 


Xa na actualidade temos muíños na 
parroquia. Estes muíños de “pequenas” 
dimensións (8om) xa son audibles 
dende casas e leiras. Se se puxeran os 
proxectados que teñen o dobre de altura 
e a esas distancias, a nosa vida e a dos 
nosos veciños e veciñas, tornaríase 
imposible. 


Xa fará cousa dun ano, á xente máis 
maior da aldea lles aparecían con 
contratos de arrendamento de fincas 
dicindo que eran para mellorar as liñas 
eléctricas, pois é común que cada vez 
que se corta madeira ou hai temporal 
quedemos sen luz Ou auga. En realidade 
son contratos vinculantes de 
arrendamento das terras, para Os 
macroéolicos. 


Estes 3O OU 18 macroxeradores (a 
información é así de clara) suporían 
unha tea de araña de coiteladas no noso 
hábitat, incomunicándonos máis aínda. 
Prometen postos de traballo pero a 

Muíños na actualidade na serra da Faladoira 


mesma empresa di que dous postos de 
traballo abondan para levar un parque 
que abrangue o 6096 da superficie do 
concello de Ortigueira. 


No estudo de impacto ambiental 
presentado pola empresa aparecen 
solucións incribles, como plantar 
especies arbóreas para mitigar o 
impacto sonoro e visual (deben de ser de 
crecemento ultrarrápido), así como 
propuxer as nosas vías de 
comunicacións como as vías principais 
de acceso ó parque. Imaxinádevos que 
con poboacións moi envellecidas, 
teñamos que ir por calquera motivo a un 
hospital, ou que calquera de nós teña un 
accidente laboral e as principais vías de 
acceso estean cortadas por camións 


que están cargando e instalando estas 
megaestruturas 


Négasenos a información sobre este 
parque eólico impedíndonos planificar o 
noso futuro. Para Os nosos 
representantes políticos semella que 
somos unha “zona de sacrificio” polo 
cal intuímos que somos, como tantas en 
todo o territorio, “familias de 
sacrificio”. 


Os parques esténdense 
ininterrompidamente por todo o rural 
galego. A aldea da miña familia paterna, 
vai ser afectada polo parque eólico de 
Santuario, nome que parece un insulto, 
pois van poñer os muíños ó carón das 
medoñas, tal vez ofrecendo ós noso 

ollos, unha gran necrópole na cal os 
muíños de 200 metros sexan as cruces. 


Entendemos a importancia das 
renovables na loita contra o cambio 
climático pero a forma en que os nosos 
representantes políticos asumen esta 
transición, defendendo a estas 
multinacionais e non aos veciños e 
veciñas resulta vergonzoso. As 
“ofertas” son tan peregrinas como que 
van a pagar clases de zumba ou instalar 
un parque infantil para catro nenos que 
temos na aldea. Xa o din algúns dos 
nosos representantes: “se total, sodes 
vinte veciños todo o ano” 


Os veciños e veciñas non somos técnicos 
de enerxías renovables, pero tampouco 

Parques proxectados en Ferrol Eume e Ortegal, na 
actualidade Caaveiro o da esquerda non foi aprovado. 


uns obtusos que “non entenden” nada 
do beneficiosos que son os muíños para 
a zona. Somos veciños e veciñas que 
convivimos cada día cos problemas que 
a diario afrontamos no rural. Un rural 
que non morre: estano matando. Non 
quere expor o rural como unha fonte de 
alimentos, como unha alternativa ó 
paro xuvenil senón como un recurso de 
materia primas a baixo custo. 


Carecemos de pediatra a meirande parte 
dos días, percorremos case unha hora 
(ou sen case) para chegar ó hospital 
máis próximo, as ambulancias 
medicalizadas non chegan ó noso 
concello e incluso, en algunha ocasión, 
chegar á escola pode converterse nunha 
aventura. 


O transporte público, o tren (tan 
importante para a descarbonización, 
non si?) é deficiente e anacrónico. Moita 
xente nova que intenta emprender 
decida irse, ante unha loita imposible 
contra Goliat. 


Moitas veces preguntan: entón por que 
segues...? pois porque ante todos estes 
problemas xérase un principio de 
solidaridade, de pertenza. Se perdemos 
o rural desaparecemos, pois as aldeas 
son a parte máis importante da nosa 
identidade, onde reside a nosa esencia 
como pobo. Debullar as fabas ou esfollar 
loureiro cando empeza o inverno ao 
calor do lume, mentres escoitamos ou 
contamos os contos de cando eramos 
pequenos, o olor a herba recén cortada, 
OS cCareixóns nestes meses de 
primavera, todo isto non o podemos 
perder. 


Xa asumimos fai moito menos que non 
temos os mesmos dereitos, pero 
asumimos que temos cousas, para nós, 
máis importantes. 


Por todo isto tamén quero facer un 
chamamento, aos que vivides nas 
cidades que sodes a maioría da nosa 
poboación, que nos axudedes, pois vos 
sodes os que tedes o poder da masa, 
sodes miles. Nós somos polo de agora os 
custodios do voso pasado e oxalá do voso 
futuro. 


Marcha en Moeche para 
defender os montes das 
comarcas dos macroproxectos 
eólicos (2022-12-11). Foto: AF 


